b'\n_START_ARTICLE_\nKultura\n_START_PARAGRAPH_\nKultura (iz latinske besede cultura, izpeljane iz colere, kar pomeni \xc2\xbbgojiti\xc2\xab) se na splo\xc5\xa1no nana\xc5\xa1a na oblike \xc4\x8dlove\xc5\xa1ke dejavnosti in simboli\xc4\x8dne strukture, ki dajejo taki aktivnosti pomen. Razli\xc4\x8dne definicije \xc2\xbbkulture\xc2\xab\xc2\xa0odra\xc5\xbeajo razli\xc4\x8dne teoreti\xc4\x8dne osnove za razumevanje oziroma merila za vrednotenje \xc4\x8dlove\xc5\xa1ke dejavnosti._NEWLINE_V naj\xc5\xa1ir\xc5\xa1em pomenu ozna\xc4\x8duje izraz kultura vse produkte posameznika, skupine ali dru\xc5\xbebe inteligentnih bitij. Sem spadajo tehnika, umetnost, znanost kot tudi moralni sistemi in zna\xc4\x8dilna vedenja in navade izbranih inteligentnih entitet. O\xc5\xbeje pa ima izraz natan\xc4\x8dnej\xc5\xa1e pomene na razli\xc4\x8dnih podro\xc4\x8djih \xc4\x8dlove\xc5\xa1ke dejavnosti._NEWLINE_Razli\xc4\x8dne \xc4\x8dlove\xc5\xa1ke dru\xc5\xbebe imajo razli\xc4\x8dne kulture, osebna kultura posameznika pa se lahko razlikuje od kulture drugega, zato so pomembne tudi hrambe ob\xc4\x8de \xc4\x8dlove\xc5\xa1ke izku\xc5\xa1nje, takoimenovana dedi\xc5\xa1\xc4\x8dina civilizacije, kjer se hrani tako preteklost kot ohranja izku\xc5\xa1njo ob\xc4\x8de \xc4\x8dlove\xc4\x8dnosti, v tem smislu je pomembna tudi narava mitologije._NEWLINE_Antropologi se z izrazom kultura najpogosteje sklicujejo na univerzalno \xc4\x8dlove\xc5\xa1ko sposobnost simboli\xc4\x8dnega razvr\xc5\xa1\xc4\x8danja, kodificiranja in sporo\xc4\x8danja izku\xc5\xa1enj. To sposobnost so dolgo imeli za opredeljujo\xc4\x8do lastnost \xc4\x8dloveka. Vendar pa so primatologi, kot je Jane Goodall, elemente kulture razpoznali tudi pri \xc4\x8dlovekovih najbli\xc5\xbejih sorodnikih v \xc5\xbeivalskem kraljestvu. Za kulturo lahko re\xc4\x8demo tudi, da je \xc2\xbbna\xc4\x8din \xc4\x8dlovekovega \xc5\xbeivljenja v skladu s prepri\xc4\x8danji, jezikom, zgodovino ali na\xc4\x8dinom obla\xc4\x8denja.\xc2\xab\xc2\xa0_NEWLINE_Kultura se deli na ve\xc4\x8d razli\xc4\x8dnih dejavnikov:\n_START_SECTION_\nKultura za mlade\n_START_PARAGRAPH_\nSkupnost ponuja razli\xc4\x8dne vsebine namenjene predvsem mladim poslu\xc5\xa1alcem oziroma njihovim star\xc5\xa1em, ko \xc5\xbeelijo animirati otroke. Tako obstajajo ljudske pesmi, uspavanke, pravljice, igra\xc4\x8de, igre, preizku\xc5\xa1nje, namenjene predvsem podo\xc5\xbeivljanju, v\xc5\xbeivljanju in razmi\xc5\xa1ljanju tako otrok kot odraslih. Kultura za mlade postaja raz\xc5\xa1irjena tako na risanke, risane filme, fantazijo, stripe, razvija se celo kultura za mlade, ki je v resnici namenjena odraslim, ki ne \xc5\xbeelijo povsem odrasti. _NEWLINE_V osnovi je kultura za mlade nastala kot podalj\xc5\xa1ana priprava za mlade, da se ne zgubijo kot odrasli. Otroke tako seznanjajo s spoznanji o pravi\xc4\x8dnosti, kulturi, znanstvenimi odkritji in odgovornostjo, ki jo bodo kasneje sprejeli.\n_START_SECTION_\nKultura za odrasle\n_START_PARAGRAPH_\nObstaja cel niz kulturnih izdelkov in zapu\xc5\xa1\xc4\x8dine namenjene predvsem treznemu preudarku bralca, gledalca ali drugega uporabnika kulture. Tako obstaja niz ustanov namenjenih odraslim gledalcem in odraslim vsebinam, ki lahko tako trezno premi\xc5\xa1ljujejo o \xc5\xbeivljenju. Tu spada tudi ve\xc4\x8dina muzejskih, gospodarskih in sejemskih dejavnosti. _NEWLINE_Z obstojem mno\xc5\xbei\xc4\x8dnih ob\xc4\x8dil se je kultura za odrasle mnogokrat zrasla s popkulturo. Kultura za odrasle je praviloma namenjena \xc5\xbee zrelemu odgovornemu posamezniku, zahteva tehtno preu\xc4\x8ditev snovi, morebiti tudi podu\xc4\x8denost o samem delu, lahko pa je tovrsten poduk ponujen ob samem delu za gledalca. Praviloma pod kulturo za odrasle \xc5\xa1tejejo prireditve nacionalnih kulturnih ustanov. Kultura za odrasle ni nujno resna, a zahteva zahtevno obravnavo tematike.\n_START_SECTION_\nMno\xc5\xbei\xc4\x8dna kultura ali popkultura\n_START_PARAGRAPH_\nGre za kulturo namenjeno naj\xc5\xa1ir\xc5\xa1em ob\xc4\x8dinstvu za simboli\xc4\x8dno ceno. Izraz je namenjen televizijskim produkcijam, kino, videoprodukcijam in gledali\xc5\xa1\xc4\x8du, pa tudi ve\xc4\x8dini globalno dostopne glasbene produkcije in izrazju namenjenem mednarodnem ob\xc4\x8dinstvu vseh generacij, ki bi se \xc5\xbeeleli dru\xc5\xbeiti. S svetovnim spletom je kultura postala \xc5\xa1e izrazito bolj popkulturna, zaradi tr\xc5\xbenih zakonitosti pa je praviloma namenjena mlademu ob\xc4\x8dinstvu, ki ga \xc5\xa1e podpirajo star\xc5\xa1i. Pod mno\xc5\xbei\xc4\x8dno kulturo spadajo tudi ob\xc4\x8dila, mno\xc5\xbei\xc4\x8dne prireditve, glasbena tekmovanja, glasbeni festivali, karneval...\n_START_SECTION_\nKultura po izvoru, torej ljudska kultura ali folklora, me\xc5\xa1\xc4\x8danska kultura, visoka kultura\n_START_PARAGRAPH_\nRazdelitev je namenjena lo\xc4\x8devanju med kulturo, ki ohranja ljudsko izro\xc4\x8dilo, kulturo, ki je namenjena trgu, javnosti in deluje le zaradi sponzorjev, in kulturo, ki je v celoti podrejena zaposlovanju najbolj ve\xc5\xa1\xc4\x8dih profesionalnih izvajalcev in izbira vsebine, ki so \xc5\xa1tejejo za brez\xc4\x8dasne ali pa zaradi same te\xc5\xbeavnosti zastavljene izvedbe potrebujejo tak\xc5\xa1ne izvajalce.\n_START_SECTION_\nLjubiteljska kultura in profesionalna kultura\n_START_PARAGRAPH_\nGre predvsem za razlikovanje med umetniki, ki delujejo amatersko in za svoje veselje, ter za to posebej izobra\xc5\xbeenih in izu\xc4\x8denih. Razlikovanje ni vedno jasno, praviloma se delijo kulturi glede na usposobljenost in poglobljenost v snov. Nekatere tehnologije, ve\xc5\xa1\xc4\x8dine in materiali pri ljubiteljski kulturi niso dostopne.\n_START_SECTION_\n\xc5\xa0portna kultura\n_START_PARAGRAPH_\nNekatere kulture so namenjene manj\xc5\xa1im skupinam, imenujejo jih tako subkulture, saj ohranjajo izro\xc4\x8dila in izku\xc5\xa1nje namenjene le za manj\xc5\xa1o \xc5\xa1tevilo uporabnikov. Ena pomembnej\xc5\xa1ih je \xc5\xa1portna kultura, namenjena tekmovanju in spodbujanju tekmovalcev v \xc5\xa1portu. Tu spadajo tako izro\xc4\x8dila o goljufanju, fairplayu, etiki treninga, resnost pri pristopu do tekmovanja, pravila tekmovanja, prizadevanju za kvalitetno delo. A tu spadajo tudi zbirateljska kultura, hip-hop kultura, kolegialna kultura, akademska kultura,..\n_START_SECTION_\nKarnevalska kultura\n_START_PARAGRAPH_\nTudi tu gre za subkulturo z dalj\xc5\xa1o tradicijo, gre za kulturo potovanja, iskanja pozornosti, u\xc4\x8denja, igre, poni\xc5\xbenosti in navezovanja stikov. Ve\xc4\x8dina predstavnikov se predstavo nau\xc4\x8di do popolnosti, nato pa se le izjemoma nastop spremeni in se ve\xc4\x8dinoma prena\xc5\xa1a iz roda v rod kot trening, oskrba, in fizikalna sila. Praviloma zaprta kultura s svojim posebnim besedi\xc5\xa1\xc4\x8dem, polkriminalno etiko in rodovno solidarnostno ureditvijo.\n_START_SECTION_\nZgodovinska kultura\n_START_PARAGRAPH_\nKultura do\xc5\xbeivlja zelo raznolike spremembe tako v idejah, filozofiji, prizadevanju in izrazju. Tako postane pomemben del preu\xc4\x8devanje same preteklosti iste kulture. Tako se ugotavlja dru\xc5\xbeinske razmere v srednjem veku, starem Rimu, 18.stoletju, preu\xc4\x8duje njihove vire kulture, od tedanjih legend, pravljic, mitologije, keramike, iger, gledali\xc5\xa1\xc4\x8da, \xc5\xa1porta, tehnologij.\n_START_SECTION_\nKultura dedi\xc5\xa1\xc4\x8dine\n_START_PARAGRAPH_\nMuzeji so najbolj vidni predstavniki kulture, kjer se predstavlja dedi\xc5\xa1\xc4\x8dina. Praviloma se razlikuje kultura dedi\xc5\xa1\xc4\x8dine od zgodovinske kulture zaradi mno\xc5\xbeice muzejev, ki predstavlja le lokalno zgodovino, so pa tudi muzeji, ki \xc5\xbeelijo prikazati bolj obse\xc5\xbeno zgodovino in tako prikazati pomembne zapu\xc5\xa1\xc4\x8dine \xc4\x8dlove\xc5\xa1tva ali pomembnej\xc5\xa1ega civilizacijskega dogodka. _NEWLINE_Kultura dedi\xc5\xa1\xc4\x8dine pa se mnogokrat prepleta tudi z obi\xc4\x8dajno kulturo oziroma obi\xc4\x8dajnim vedenjem. Tako govorimo o pravni kulturi, kulturi vedenja, narodni kulturi, nacionalni dr\xc5\xbeavni kulturi, kulturi izobra\xc5\xbeevanja, kulturi podjetni\xc5\xa1tva, kulturi komunikacije, kulturi kuhanja, kulturi stre\xc5\xbebe..'